2016 से 2019 तक,
मौसम विज्ञानियों ने दुनिया भर में रिकॉर्ड तोड़ने वाली गर्मी की लहरें,
कैलिफोर्निया और ऑस्ट्रेलिया में बड़े पैमाने पर जंगल की आग
और रिकॉर्ड पर श्रेणी 5 उष्णकटिबंधीय चक्रवातों का सबसे लंबा दौर देखा।
पिछले 40 वर्षों से चरम मौसम की घटनाओं की संख्या बढ़ रही है,
और वर्तमान पूर्वानुमान बताते हैं कि रुझान जारी रहेगा।
लेकिन क्या ये प्राकृतिक आपदाएं केवल खराब मौसम हैं?
या ये हमारी बदलती जलवायु के कारण हैं?
इस प्रश्न का उत्तर देने
के लिए हमें मौसम और जलवायु के बीच के अंतरों को समझना होगा-
वे क्या हैं, हम उनकी भविष्यवाणी कैसे करते हैं
और वे भविष्यवाणियां हमें क्या बता सकती हैं।
मौसम विज्ञानी मौसम को एक विशेष समय और स्थान पर वातावरण की स्थितियों
के रूप में परिभाषित करते हैं।
वर्तमान में, शोधकर्ता लगभग 80% सटीकता के साथ अगले सप्ताह के लिए किसी
क्षेत्र के मौसम की भविष्यवाणी कर सकते हैं।
जलवायु एक महीने या उससे अधिक की अवधि में किसी क्षेत्र की औसत
वायुमंडलीय स्थितियों का वर्णन करती है।
जलवायु पूर्वानुमान आने वाले दशकों के लिए औसत तापमान का पूर्वानुमान लगा सकते हैं,
लेकिन वे हमें यह नहीं बता सकते हैं कि मौसम की किन विशिष्ट घटनाओं की उम्मीद की जाए।
ये दो प्रकार की भविष्यवाणियां हमें ऐसी अलग-अलग जानकारी देती हैं क्योंकि
वे अलग-अलग आंकड़ों पर आधारित होती हैं।
मौसम की भविष्यवाणी करने
के लिए, मौसम विज्ञानियों को वातावरण की प्रारंभिक स्थितियों को मापना होगा।
ये वर्षा के मौजूदा स्तर, वायु दबाव, आर्द्रता, हवा की गति और
हवा की दिशा हैं जो किसी क्षेत्र के मौसम को निर्धारित करते हैं।
हर दिन दो बार, दुनिया भर के 800 से अधिक स्टेशनों के मौसम
विज्ञानी वायुमंडल में गुब्बारे छोड़ते हैं।
इन गुब्बारों में रेडियोसॉन्डेस नामक उपकरण होते हैं,
जो प्रारंभिक स्थितियों को मापते हैं
और अपने निष्कर्षों को अंतर्राष्ट्रीय मौसम केंद्रों तक पहुंचाते हैं।
इसके बाद मौसम विज्ञानी पूर्वानुमान लगाने वाले भौतिकी मॉडल के माध्यम से डेटा
चलाते हैं जो अंतिम मौसम पूर्वानुमान उत्पन्न करते हैं।
दुर्भाग्य से, डेटा के इस वैश्विक वेब को एक सटीक भविष्यवाणी करने
से रोकने वाली कोई चीज़ है:
मौसम एक मूलभूत रूप से अराजक प्रणाली है।
इसका मतलब है कि सिस्टम के सभी तत्वों की पूर्ण जानकारी के
बिना पूरी तरह से पूर्वानुमान लगाना बेहद संवेदनशील और असंभव है।
केवल दस दिनों की अवधि में,
अविश्वसनीय रूप से छोटी गड़बड़ी भी वायुमंडलीय
स्थितियों को व्यापक रूप से प्रभावित कर सकती है -
जिससे दो सप्ताह के बाद मौसम की विश्वसनीय भविष्यवाणी करना असंभव हो जाता है।
दूसरी ओर, जलवायु पूर्वानुमान बहुत कम उथल-पुथल वाला है।
यह आंशिक रूप से इसलिए है क्योंकि किसी क्षेत्र की जलवायु,
परिभाषा के अनुसार, उसके सभी मौसम डेटा का औसत है।
लेकिन इसलिए भी कि जलवायु पूर्वानुमान इस बात को
नज़रअंदाज़ करते हैं कि वर्तमान में वातावरण में क्या हो रहा है,
और जो कुछ भी हो सकता है उसकी सीमा पर ध्यान केंद्रित करते हैं।
इन मापदंडों को सीमा स्थितियों के रूप में जाना जाता है, और जैसा
कि उनके नाम से पता चलता है, वे जलवायु और मौसम पर बाधाओं के रूप में कार्य करते हैं।
सीमा की स्थिति का एक उदाहरण सौर विकिरण है।
किसी स्थान और सूर्य के बीच की सटीक दूरी और कोण का विश्लेषण करके, हम उस क्षेत्र
को प्राप्त होने वाली गर्मी की मात्रा निर्धारित कर सकते हैं।
और चूंकि हम जानते हैं कि सूर्य पूरे वर्ष कैसा व्यवहार करता है, इसलिए
हम तापमान पर इसके प्रभावों का सटीक अनुमान लगा सकते हैं।
वर्षों के आंकड़ों का औसत,
यह समय-समय पर होने वाले पैटर्न को प्रकट करता है, जिसमें मौसम भी शामिल हैं।
अधिकांश सीमा स्थितियों में अच्छी तरह से परिभाषित मूल्य
होते हैं जो धीरे-धीरे बदलते हैं, यदि बिल्कुल भी हो।
इससे शोधकर्ता भविष्य में जलवायु के वर्षों की भरोसेमंद भविष्यवाणी कर सकते हैं।
लेकिन यहीं पर यह मुश्किल हो जाता है।
इन सीमा स्थितियों में थोड़ा सा भी परिवर्तन अराजक
मौसम प्रणाली के लिए बहुत बड़े बदलाव का प्रतिनिधित्व करता है।
उदाहरण के लिए, पिछले 150 वर्षों में पृथ्वी की सतह के तापमान में
लगभग 1 डिग्री सेल्सियस की बढ़ गया है।
यह एक मामूली बदलाव की तरह लग सकता है,
लेकिन इस 1-डिग्री परिवर्तन ने वातावरण में लगभग
दस लाख परमाणु हथियारों के बराबर ऊर्जा जोड़ दी है।
ऊर्जा के इस विशाल उछाल से पहले से ही गर्मी की लहरों,
सूखे और तूफानों की संख्या में नाटकीय वृद्धि हुई है।
तो, क्या आकस्मिक संयोग या बदलती जलवायु के कारण चरम मौसम में वृद्धि हुई है?
इसका उत्तर यह है कि-
जबकि मौसम हमेशा एक अराजक प्रणाली रहेगा-
हमारी जलवायु में बदलाव से चरम मौसमकी घटनाओं की संभावना बढ़ जाती है।
वैज्ञानिक लगभग सार्वभौमिक रूप से सहमत हैं कि हमारी जलवायु बदल रही है
और मानव गतिविधि उन परिवर्तनों को गति दे रही है।
लेकिन सौभाग्य से,
हम यह पता लगा सकते हैं कि कौन सी सीमा स्थितियों में
बदलाव हो रहा है, इस पर नज़र रखकर हम यह पहचान
सकते हैं कि मानवीय व्यवहार जलवायु को सबसे ज़्यादा प्रभावित कर रहे हैं।
इसलिए भले ही अगले महीने का मौसम हमेशा एक रहस्य बना रहे,
हम आने वाली सदियों तक जलवायु की रक्षा के लिए मिलकर काम कर सकते हैं।